cyanic-selkie/wikianc huggingface dataset:
Pirmais angļu-afgāņu karš
Afganistānas okupācija
1840. gada novembrī briti uzsāka iekasēt nodokļus, kas afgāņu cilšu vidū izraisīja vēl lielāku neapmierinātību ar šahu Šudžu un britu okupācijas spēkiem, bet gadu vēlāk briti, cenšoties samazināt lielos okupācijas varas izdevumus, nolēma samazināt maksu Austrumafganistānas ciltij austrumu gilzajiem. Gilzaji jau gadsimtiem bija saņēmuši samaksu par sava vērtīgākā "īpašuma" izmantošanu - kalnu pāreju uz Indiju. Uzzinājuši, ka britu maksājumi viņiem tiek uz pusi samazināti, viņu sūtņi bezkaislīgi pamāja ar galvu un atgriezās kalnos. Jau pēc divām dienām tie uzbruka britu sagādes līnija, kas nāca no Indijas un to izlaupīja.
1841. gada 2. novembrī Kabulā nelielas pūļa nekārtības pārauga ielu cīņās pret britu kareivjiem, kuru laikā afgāņu pūls nogalināja Aleksandru Bērnsu. Vēlāko dienu laikā no kalniem ieradās tūkstošiem jaunu afgāņu karotāju un briti tika praktiski aplenkti savā īpaši celtajā karaspēka pilsētiņā dažus kilometrus no Kabulas. 23. decembrī, lai apspriestu iespējamo britu karaspēka aiziešanu no valsts, pie jaunā afgāņu valdnieka Muhammeda Akbara (Dosta Muhammeda dēls - vienīgais no bijušā valdnieka ģimenes, kurš atteicās viņam doties līdzi uz Britu Indiju) no aplenktās karaspēka pilsētiņas devās britu vēstnieks Viljams Maknagtons, kurš tika nogalināts un viņa sakropļotais līķis tika izlikts apskatei Kabulas tirgū.
Kabulas garnizona iznīcināšana
No gandrīz 17 000 cilvēku lielās kolonnas vienīgais, kurš sasniedz Džalālābādu bija kāds Austrumindijas kompānijas jaunākais ķirurgs Viljams Braidons. Viņa zirgs tika ievests stallī, kur apgūlies vairs nepiecēlās. Apkārt saskrējušajiem jaunais ķirurgs esot jautājis "Kur ir armija?" un pats arī atbildējis "Es esmu armija" Līdz ar Viljama Braidona ierašanos, Džalālābādas spēki nolēma iedegt signālugunis un ik pusstundu pūst tauri, lai dzīvi palikušajiem būtu vieglāk atrast ceļu. Pagāja vairākas dienas, līdz viņi saprata, ka dakteris Braidons ir vienīgais brits, kam izdevies šķērsot kalnus.
Britu atmaksa
Pēc Kabulas garnizona slaktiņa abas puses bija nedaudz apmulsušas un nezināja, ko darīt tālāk. Tikmēr 400 vīru lielais Gaznī garnizons, kas bija aplenkts jau novembrī, martā padevās, taču afgāņi to tik un tā iznīcināja, saņemot gūstā vien deviņus britu virsniekus. 9. martā Kandahāras garnizons ar pūlēm atsita afgāņu uzbrukumu pilsētai un briti jau sāka apsvērt atkāpšanos no pilsētas. 5. aprīlī afgāņi nogalināja šahu Šudžu un valdnieka vietu ieņēma viņa dēls, kuram reālas varas, tāpat kā tēvam, nebija. Tai pašā dienā Muhammeds Akbars uzsāka Džalālābādas aplenkumu, taču cieta neveiksmi un atkāpās. Augustā no Džalālābādas (ģenerāļa Džordža Polloka vadībā) un Kandahāras (ģenerāļa Viljama Nota vadībā) ieņemt Kabulu un atriebties afgāņiem devās divas spēcīgas britu armijas. 5. septembrī pēc dažām sadursmēm Kandahāras garnizons sasniedza Gaznī, (no kurienes afgāņi jau bija atkāpušies) un turpināja doties Kabulas virzienā.
Tikmēr Džalālābādas garnizons pie Tezīnas izšķirošā kaujā sakāva aptuveni 16 000 vīru lielo Muhammeda Akbara karaspēku, kas pēc kaujas izklīda un devās atpakaļ uz saviem ciemiem kalnos. Virzoties tālāk uz Kabulu briti devās pa to pašu ceļu, kuru ziemā bija mērojis iznīcinātais Kabulas garnizons. Kāds kapteinis savā dienasgrāmatā rakstīja: ''Skats uz nelaimīgā Kabulas karaspēka atliekām šajā pārejā bija sirdi plosošs. Viņi gulēja kaudzēs pa piecdesmit un simts, trīs, četru vai piecu jūdžu garumā lielgabalu riteņi, veļoties pāri, gandrīz ik uz jarda sašķēla mūsu nelaiķa biedru galvaskausus un citus kaulus. Patiesi var teikt, ka visu apmēram septiņdesmit septiņas jūdzes garo ceļu no Gandamakas uz Kabulu mums vajadzēja brist pāri iznīcinātās armijas kritušajiem''. Džalālābādas garnizons Kabulu sasniedza 15. septembrī un saprata, ka organizēta pretošanās vairs netiks rīkota, jo Muhammeds Akbars un visi pārējie, kas gribēja turpināt cīņu, bija aizbēguši uz ziemeļiem un rietumiem. Pēc neilga laika tika atbrīvoti ziemā sagūstītie briti un abas britu armijas satikās, (kopā ap 14 000 vīru). Atriebjoties afgāņiem briti uzspridzināja visā Vidusāzijā slaveno Kabulas segto tirgus laukumu un devās atpakaļ uz Indiju.
Pēc kara
Pēc īsa anarhijas posma valstī varu atguva Dosts Muhammeds, par vezīru ieceļot savu dēlu Muhammedu Akbaru, kurš 1845. gadā neskaidros apstākļos mira. Savukārt briti tagad attiecībā uz Afganistānu īstenoja neiejaukšanās politiku, tomēr vēl aizvien uzraudzīja Kabulu, ko uzskatīja par vārtiem uz valsti. 1855. gadā starp Dostu Muhammedu un britiem tika parakstīts savstarpējās palīdzības līgums cīņā pret ārējiem ienaidniekiem. 1863. gadā Dosts Muhammeds mira, sava mūža pēdējās dienās apvienodams gandrīz visas tās teritorijas, kas mūsdienās veido afgāņu valsti.
1878. gadā briti atkal iebruka Afganistānā, sākot Otro angļu-afgāņu karu.
Moriņa
Moriņa ir pilsēta Polijas ziemeļrietumos, Rietumpomožes vojevodistē uz dienvidiem no Ščecinas.
Līdz Otrā pasaules kara beigām pilsēta atradās Vācijā, un tās vāciskais nosaukums bija Morina. Pēc Otrā pasaules kara pilsētas vācu iedzīvotāji tika padzīti, bet vietā ieradās poļi no PSRS ieņemtajiem Polijas apgabaliem.
Kāli meteorīta krāteris
Kāli meteorīta krāteris ir meteorīta trieciena rezultātā izveidojies zemes virsmas padziļinājums, kas atrodas Igaunijā, Sāmsalā, pie Kāli ciema. Tas pēc lieluma ieņem 44. vietu Eiropā. Krātera diametrs ir 110 m, bet dziļums — 22 m. Trieciena rezultātā izsviestā dolomīta vaļņa augstums sasniedz 16 m. Apkārtnē atrodami vēl 8 mazāka izmēra krāteri (diametrs 15 līdz 40 m). Šo 9 krāteru grupu kopā dēvē par Kāli meteorītu krāteriem. Tos izraisījis meteorīts, kas uz Zemes nokritis pirms aptuveni 4000 gadiem.
Aprēķini
Aprēķināts, ka meteorīts zemes atmosfērā ielidojis ar ātrumu 10 - 20 km/s virzienā no ziemeļaustrumiem uz dienvidrietumiem un tā svars bijis ap 1000 tonnām. Apmēram 5-10 km augstumā tas sprāgstot sadalījās daļās, no kurām vismaz astoņas sasniedza Zemes virsmu un izveidoja dažāda lieluma krāterus. 20 - 80 t smaga atlūza izveidoja Kāli krāteri. Trieciena rezultātā tika pārvietots apmēram 81 tūkstotis m3 dolomīta nogulumiežu. Augi tika iznīcināti apmēram 6 km apkārtnē, bet meži pilnībā nodega visā salā.
Notikuma laiks
Pirmie krātera vecuma datējumi veikti pēc tā apakšā esošajām nogulām, kas izrādījās ap 4000 gadu vecas. Sprādziena laikā sakusušās daļiņas ir nogūlušās apkārtnes purvos slānī, kurš atbilst 7500 gadu vecumam. Te jāatzīmē, ka purva attīstība ir stipri atkarīga no apkārtējās vides apstākļiem un meteorīts izraisīja salā ekoloģisko katastrofu. Ar radioaktīvā oglekļa analīzes palīdzību noteiktais mežu nodegšanas vecums tiek vērtēts kā 2800 gadus sens, tomēr Kāli meteorīti nav vienīgie, kas krituši Sāmsalā. 1855. gada 11. maija pēcpusdienā Sāmsalā Kāndes pludmalē nolija akmens meteorītu lietus. Liecinieki stāsta, ka dzirdējuši lielgabala šāvienam līdzīgu rībienu, tad melni objekti pārlidojuši pāri galvām un ietriekušies zemē kādu gabalu uz priekšu. Vairāki no tiem iekrituši jūrā. Krastā tika atrasti seši meteorīta gabali, prāvākais no tiem svēra 3,5 kg. Liecības par to 1856. gadā pētījis zinātnieks A. F. Gebels: „Tumši un neizglītoti ļaudis tic sātanam un cenšas dažādos veidos no tā aizsargāties. Sāmsalas zemnieki uzskata, ka meteorīts ir šāds aizsardzības līdzeklis. Viņi saberž mazus meteorīta gabaliņus pulverī un norij vai nēsā pakārtus kaklā kā amuletus. Pats savām acīm tos redzēju, it īpaši pie sieviešu kārtas zemniecēm.”
Laikā, kad meteorīts nokrita, Sāmsala jau bija apdzīvota — tas nopostīja netālu esošo pili, kur cilvēki nodarbojās ar bronzas liešanu. Vēlākie salas iedzīvotāji izmantojuši krāteri sakrāliem nolūkiem un pirms 2600 gadiem uzcēluši tam apkārt 2,5 m biezu un 2 m augstu akmens sienu.
Pēc jaunākajiem pētījumiem meteorīta krišanas laiku nosaka 3470 līdz 3545 gadus atpakaļ.
Belila šaurums
Belila šaurums (en, fr) ir ap 125 km garš un no 15 līdz 60 km plats jūras šaurums Kanādā, kas atdala Ņūfaundlendas salu no Labradoras pussalas. Viens no šaurumiem, kas savieno Sentlorensa līci ar Atlantijas okeānu. Nosaukums cēlies no šauruma austrumu galā esošās Belilas salas (‘skaistās salas’).
Navigācija šaurumā ir stipri apgrūtināta, novērojamas spēcīgas paisumu straumes, kas mijiedarbojas ar auksto Labradoras straumi. Ledus šaurumā novērojams 8—10 mēnešus gadā, bieža migla. Šauruma rietumu galā no aprīļa līdz janvārim kursē prāmis.
Aktīvās galaktikas
Domā, ka galaktiku kodolu pamatā ir melnais caurums, kura masa ir ļoti liela un šis melnais caurums pievelk apkārtējo vielu, tādēļ šādas galaktikas izdala daudzējādas gāzu un starojuma straumes. Pēdējo gadu laikā ir iegūts ļoti daudz informācijas no kosmosa stacijām, kā arī attēli no kosmiskajiem aparātiem, kas pierāda šo viedokli.
Aktīvo galaktiku iedalījums
Radiogalaktikas izstaro vairāk enerģijas radiodiapazonā nekā attiecīgo galaktiku zvaigznes optiskajā diapazonā. Šis starojums nāk ne no galaktikām, bet no diviem ārpus tās esošajiem starojuma avotiem. Tās veido gāzu strūklas, kuras tiek izsviestas ārpus galaktikas centrālā sablīvējuma un stiepjas 10 - 100 kpc attālumā. Visumā ir tādas galaktikas, kurām ir ļoti spoži zvaigžņveida kodoli, kā piemērs ir Seiferta galaktikas. To emisijā ir ieraugāma plata emisijas līnijas. Šādas galaktikas pastāvīgi rada starojumu infrasarkanajā, ultravioletajā un rentgendiapazonā.
Pēc apkopotajiem zinātnieku viedokļiem pieņēma uzskatu, ka kvazāri ir pieskaitāmi pie aktīvajām galaktikām, jo tie ir lielā attālumā esošie galaktiku kodoli, kuri ir ļoti aktīvi. Dēļ šī lielā attāluma galaktikas, kuras ieskauj kvazārus, var redzēt tikai ļoti retos gadījumos. Šie kvazāri visā Visumā ir paši aktīvākie starojuma radītāji. Kvazāru starjauda ir tik liela, ka tā var 1000 un vairāk reižu pārsniegt mūsu Galaktikas starjaudu. Pēc fizikālajām īpatnībām kvazāri ir ļoti līdzīgi Seiferta galaktikām, bet šo galaktiku starojums ir nedaudz spēcīgāks. Kvazāriem piemīt dažas īpatnējas pazīmes, piemēram, tie ne tikai izstaro redzamo gaismu, bet emitē arī radioviļņus un rentgenstarojumu, dažkārt novērots, ka tie izdala gāzu strūklas. Kvazāri ir pieskaitāmi pie jaunām galaktikām, kuras atrodas straujas attīstības posmā. Mūsu galaktikai vistuvākais un mirdzošākais kvazārs atrodas Jaunavas zvaigznājā, un šī kvazāra apzīmējums ir 3C 273, tā attālums no mums ir 630 Mpc.
Igaunijas administratīvais iedalījums
Igaunijas administratīvo iedalījumu veido 15 apriņķi (et). Šāds iedalījums pastāv kopš 1990. gada, kad Igaunija atguva neatkarību no Padomju Savienības. Apriņķi sīkāk iedalās 79 pašvaldībās: 14 pilsētu (et) pašvaldībās un 65 pagastos (et).
Dalasas "Stars"
Dalasas "Stars" (en) ir profesionāls ASV hokeja klubs, kas ir bāzēts Dalasā, Teksasas štatā, ASV. Klubs spēlē Nacionālās hokeja līgas Rietumu konferences Centrālajā divīzijā. Tas tika dibināts 1967. gadā kā Minesotas "North Stars" un kopš dibināšanas brīža spēlē NHL.
Igaunijas administratīvais iedalījums
2017. gadā pabeidza Igaunijas otrā līmeņa administratīvā iedalījuma reformu, kas samazināja pašvaldību skaitu un līdz ar to palielināja iedzīvotāju skaitu tajās. Pirms tam bija 33 pilsētu un 183 pagastu pašvaldības. No tām 169 pašvaldībās bija mazāk par 5 tūkstošiem iedzīvotāju. Pēc reformas tikai 15 pašvaldībās iedzīvotāju skaits ir mazāks par 5 tūkstošiem.
Dalasas "Stars"
Savas pastāvēšanas vēsturē "Stars" ir vienu reizi iezcīnījusi Stenlija kausu (1999. gadā), trīs reizes kļuvusi par konferences uzvarētāju. Mājas spēles komanda aizvada American Airlines Center hallē.
Līdz pat 2010. gadam viens no kluba atpazīstamības simboliem, kā arī rezultatīvākajiem spēlētājiem bija amerikāņu centrs Maiks Modano, kurš "North Stars" un "Stars" rindās kopā aizvadīja 21 sezonu. Viņš ir arī kluba visu laiku rezultatīvākais spēlētājs.
Pašreizējais sastāvs
''Pēdējoreiz atjaunots 2022. gada 9. oktobrī.''
Igaunijas administratīvais iedalījums
Pirmā līmeņa administratīvais iedalījums
Igaunijas apriņķi ir šādi:
Nauru
Nauru (nauruiešu: Naoero; en), oficiāli Nauru Republika, ir salu valsts Mikronēzijā, Klusajā okeānā, 59 kilometrus uz dienvidiem no ekvatora. Tuvākie kaimiņi atrodas 300 km uz austrumiem esošajā Banabas salā, Kiribati Republikā. Nauru ir pasaulē mazākā salu valsts (tās platība ir 21 km²), mazākā neatkarīgā republika un pasaulē vienīgā republika bez oficiālas galvaspilsētas. Nauru ir arī vismazāk apdzīvotā ANO dalībvalsts.
Igaunijas administratīvais iedalījums
Otrā līmeņa administratīvais iedalījums
Administratīvi sīkāk apriņķi dalās pilsētās (linnad) un pagastos (vallad). Kopā ir 14 pilsētas un 65 pagasti. Patiesībā Igaunijā ir 47 pilsētas, bet vairumam no tām nav otrā līmeņa administratīvā iedalījuma statusa. Tās ietilpst vai nu kādas citas pilsētas sastāvā, piemēram, Jehvi ir Kohtlas-Jerves pilsētas daļa, vai kāda no pagasta pakļautībā.
Nauru
Sākotnēji Nauru apdzīvoja tikai polinēziešu un mikronēziešu tautas. 19. gadsimta beigās Vācijas Impērija to anektēja un izveidoja par savu koloniju, bet pēc Pirmā pasaules kara tā kļuva par Austrālijas, Jaunzēlandes un Apvienotās Karalistes kopmandātteritoriju. Otrā pasaules kara laikā Nauru okupēja Japānas Impērija, bet pēc kara tā atkal nokļuva iepriekš minēto valstu aizbildniecībā. Nauru neatkarību ieguva tikai 1968. gadā.
Nauru prezidents ir Barons Vaka, kas vada 19 locekļu vienpalātas parlamentu. Valsts ir ANO, Nāciju Sadraudzības, Āzijas attīstības bankas un Klusā okeāna salu foruma dalībniece. Nesen Nauru kļuva par valsts starptautiskās atjaunojamo energoresursu aģentūras locekli.
Vēsture
Sākotnēji Nauru apdzīvoja polinēziešu un mikronēziešu tautas apmēram pirms 3000 gadiem.
Britu jūras kapteinis Džons Ferns, vaļu mednieks, kļuva par pirmo rietumnieku, kurš apmeklēja Nauru 1798. gadā. No 1830. gada nauruiešiem bijusi saskare ar eiropiešiem no vaļu medību kuģiem un tirgotājiem, kuri papildināja savus krājumus Nauru salā. Ap šo laiku dezertieri no Eiropas kuģiem sāka dzīvot uz salas. Salinieki tirgoja pārtiku apmaiņā pret palmu vīnu un šaujamieročiem. Šaujamieroči tika izmantoti 10 gadu ilgajā nauruiešu cilšu karā, kas sākās 1878. gadā.
1888. gadā Vācijas Impērija to anektēja un izveidoja par savu koloniju. Vācu ierašanās beidza pilsoņu karu. Karaļi kļuva par salas valdniekiem. Kristiešu misionāri no Gilberta salas ieradās Nauru 1888. gadā. Vācieši salu nosauca par Nawodo vai Onawero.
Alberts Fullers Ellis 1900. gadā uz Nauru salas atklāja fosfātu. 1906. gadā fosfātu sāka izmantot. 1907. gadā to sāka ekportēt uz Vāciju. 1914. gadā, sākoties Pirmajam pasaules karam, Nauru ieņēma Austrālijas karaspēks. Austrālija, Jaunzēlande un Apvienotā Karaliste parakstīja Nauru salu vienošanos 1919. gadā, radot Britu fosfāta komisiju (BFK), kas pārņēma tiesības uz fosfāta ieguvēm Nauru salā.
Sala pārcieta gripas epidēmiju 1920. gadā. Daudzi nauruieši nomira no epidēmijas. 1923. gadā Tautu Savienība deva Austrālijai oficiālas pilnvaras pār Nauru kopā ar Apvienoto Karalisti un Jaunzēlandi. 1940. gada 6. un 7. decembrī vācu papildu kreiseri Komet un Orion Nauru tuvumā nogremdēja piecus piegādes kuģus. Komet tad apšaudīja Nauru fosfāta ieguves teritorijas un naftas produktu uzglabāšanas noliktavas.
Tika veikti pasākumi, lai atgrieztu no Huka salas 737 nauruiešus, kas izdzīvoja japāņu gūstu. Viņi atgriezās Nauru uz BPC kuģa Trienza klāja 1946. gada janvārī. 1947. gadā Apvienoto Nāciju Organizācija deva Austrālijai, Jaunzēlandei un Apvienotajai Karalistei pilnvaras pār Nauru.
Austrālijai, Jaunzēlandei un Apvienotajai Karalistei pilnvaras beidzās 1966. gada janvārī un pēc divu gadu konstitucionālas konvencijas Nauru kļuva neatkarīga 1968. gadā. Par prezidentu kļuva Hammers Deroburts. 1967. gadā Nauru iedzīvotāji iegādājās aktīvas britu fosfāta raktuves un 1970. gada jūnijā Nauru fosfāta korporācija pārņēma kontroli pār tām. Ienākumi no raktuvēm deva nauruiešiem vienu no augstākajiem dzīvības līmeņiem Klusajā okeānā. 1989. gadā Nauru uzsāka cīņu pret Austrālijas administratīvajām salām starptautiskajā tiesā, jo Austrālija nespēja novērst kaitējumu videi, ko izraisīja fosfātu raktuves.
Ģeogrāfija
Nauru ir ovālas formas sala. Tā atrodas dienvidrietumu Klusajā okeānā, 42 km uz dienvidiem no ekvatora. Salu ieskauj koraļļu rifi. Koraļļu rifu klātbūtne neļauj krastos izveidot ostas. Kanāli ļauj mazām laivām piekļūt salai.
Koraļļu klintis ietver visu Nauru centrālo plakankalni. Plakankalnes augstākais punkts, ko sauc par Command Ridge, atrodas 71 m virs jūras līmeņa. Vienīgās auglīgās vietas uz Nauru salas ir uz šaurās piekrastes joslas, kur uzplaukst kokospalmas.
Nauru bija viena no trijām lielākajām salām Klusajā okeānā, uz kurām bija fosfāta raktuves. Mūsdienās fosfātu rezerves uz Nauru salas ir gandrīz pilnīgi izsmeltas. Fosfātu raktuves ir atstājušas neauglīgu reljefu. Rakšana ir atņēmusi un izpostījusi apmēram 80% Nauru sauszemes platības. 40% no jūrā esošajiem dzīvniekiem ir gājuši bojā nogulumu un fosfātu noteces dēļ.
Politika
Nauru nav nekādu formālu struktūru politiskajām partijām un kandidāti parasti kandidē uz amatu kā neatkarīgie; 15 no 19 pašreizējā Parlamenta locekļiem ir neatkarīgie. 4 partijas, kas aktīvi darbojušās nauruiešu politikā, ir Nauru partija, Demokrātiskā partija, Nauru Pirmā un Centrālā partija. Tomēr aliansē valdība bieži tiek veidota, pamatojoties uz ģimenes saitēm, nevis partijas piederību.
No 1992. līdz 1999. gadam Nauru bija pašvaldību sistēma, kas pazīstama kā Nauru salu padome. Šī deviņu locekļu padomes tika izstrādāta sadzīves pakalpojumu sniegšanai. Nauru salu padome tika likvidēta 1999. gadā un visi aktīvie iekļuva nacionālajā valdībā. Zemes likumi ir neparasti: visiem nauruiešiem ir noteiktas tiesības uz visu zemi uz salas, kas pieder indivīdiem un ģimeņu grupām. Valdībai un uzņēmumiem nepieder neviena zeme, un viņiem jāparaksta nomas vienošanās ar zemes īpašniekiem, lai izmantotu zemi. Tiem, kuri nav nauruieši, nevar piederēt sava zeme uz salas.
Nauru ir bijušas 17 administrācijas izmaiņas no 1989. līdz 2003. gadam. Bernards Dovijogo nomira 2003. gada martā un Ludvigs Skotijs tika ievēlēts par prezidentu, vēlāk tika atkārtoti ievēlēts uz pilnu termiņu 2004. gada oktobrī. Pēc 2007. gada 19. decembra neuzticības balsojuma, Skotijs tika aizstāts ar Markusu Stefēnu. Stefēns atkāpās 2011. gada novembrī un Fredijs Pitčers kļuva par prezidentu. Sprents Dabvido tad iesniedza priekšlikumu par neuzticību, kā rezultātā viņš kļuva par prezidentu. Pēc parlamenta vēlēšanām, 2013. gadā Barons Vaka tika ievēlēts par prezidentu.
Augstākā tiesa, kuru vada augstākās tiesas priekšsēdētājs, atbild par sevišķi konstitucionāliem jautājumiem. Parlaments nevar mainīt tiesas lēmumus, bet apelācijas instances tiesas spriedumus var pārsūdzēt Austrālijas augstākajā tiesā.
Svens Lehmuss
Svens Lehmuss (et, dzimis ) ir igauņu mūzikas producents, kurš ir sadarbojies ar tādām pazīstamām grupām kā Vanilla Ninja, Suntribe un Urban Symphony.
Baltais punduris
Baltais punduris ir astronomisks objekts, ko būtībā var uzskatīt par zvaigznes pārpalikumu. Tie rodas zvaigznei mirstot, kad tā, iztērējusi savu degvielu, sadalās un atliek tikai tās kodols.
Vēsture
Baltie punduri savas vājās gaismas dēļ pirmo reizi tika atrasti tikai 1910. gadā. Tos atklāja Henrijs Noriss Rasels (Henry Norris Russell), Edvards Čārlzs Pikerings (Edward Charles Pickering) un Viljamina Fleminga (Williamina Fleming). Nosaukumu "baltais punduris" 1922. gadā ieviesa Vilems Leijtens (Willem Luyten).
Raksturojums
Baltais punduris galvenokārt sastāv no elektronu deģenerētas gāzes. Tas ir ļoti blīvs, tā masa sasniedz pusi no savas iepriekšējās, bet tilpums vienāds Zemes tilpumu. To vājā starjauda nāk no uzkrātā siltuma izstarošanas. Tie dzīvo daudz ilgāku laiku nekā zvaigznes. Baltie punduri ir aptuveni 6% no visām zināmajām zvaigznēm Saules sistēmas apkārtnē.
Birmingham City FC
Birmingham City F.C. (kluba pirmais nosaukums ir Birmingham City Football Club) ir profesionāls Anglijas futbola klubs, kas ir bāzēts Birmingemā, Anglijā. Pašlaik (2015) spēlē Anglijas Čempionātā (pēc spēka 2. līmenis). Tas tika dibināts 1875. gadā kā Small Heath Alliance, vairākkārt nomainīja nosaukumu, ar pašreizējo nosaukumu klubs spēlē kopš 1943. gada. Birmingemas klubam veikmīgākie bija 1950. gadi un 1960. gadu sākums; 1956. gadā tika sasniegts FA kausa fināls. Klubs četras reizes ir triumfējis Anglijas pēc spēka otrajā līgā (1892–93, 1920–21, 1947–48, 1954–55). Mājas spēles komanda aizvada St Andrew's stadionā.
Komandas sastāvs
Atjaunināts
Agnese Zeltiņa
Agnese Zeltiņa (dzimusi ) ir latviešu teātra, kino un televīzijas aktrise, modele, rotu dizainere, uzņēmēja un bijusī žurnāliste, TV šovu vadītāja.
Biogrāfija
A. Zeltiņa ir teātra zinātnieces un kritiķes Gunas Zeltiņas meita. 1989. gadā pabeidza Rīgas 41. vidusskolu un iestājās Jāzepa Vītola Latvijas Valsts Konservatorijā, ko pabeidza 1993. gadā, iegūstot dramatiskā teātra un kino bakalaura grādu. No 1993. līdz 1999. gadam strādāja Dailes teātrī. 1993., 1994. un 1995. gadā par lomām šajā teātrī nominēta kā labākā jaunā aktrise. Kopš 1994. gada uzsākusi arī kino aktrises karjeru. 1998. gadā tika nominēta kino balvai "Lielais Kristaps", kā labākā aktrise par galveno lomu filmā "Likteņdzirnas". Tai pašā gadā saņēma balvu "Mis Elegance" kinoaktieru festivālā "Baltijas Pērle".
Untouchable
Untouchable ir amerikāņu repera 2Pac singls, kas izdots pēc viņa nāves. Šis ir pirmais singls un pēc skaita pirmā dziesma no albuma "Pac's Life". Oriģinālā versijā dziesmu dzied 2Pac un Krayzie Bone, bet šī dziesma ir remikss, ko izpilda 2Pac un Swizz Beatz. Dziesma debitējā Hot R&B/Hip Hop Singles topa 91. vietā un vēlāk ierindojās 21. vietā.
Suhaņa
Suhaņa (pl) ir pilsēta Polijas ziemeļrietumos, Rietumpomožes vojevodistē uz austrumiem no Stargardas Ščeciņskas.
Līdz Otrā pasaules kara beigām pilsēta atradās Vācijā, un tās vāciskais nosaukums bija Cāhana (de). Pēc Otrā pasaules kara pilsētas vācu iedzīvotāji tika padzīti, bet vietā ieradās poļi no PSRS ieņemtajiem Polijas apgabaliem.
Bests
Bests var būt:
Mirko Cvetkovičs
Mirko Cvetkovičs (sr, dzimis ) ir Serbijas politiķis. No 2008. līdz 2012. gadam bijis Serbijas premjerministrs.
Mirko Cvetkovičs beidzis Belgradas Universitātes Ekonomikas fakultāti. Tur aizstāvēja kandidāta un doktora disertāciju.
Desmit gadus Cvetkovičs strādāja Kalnrūpniecības institūtā un sešus gadus — Ekonomikas institūtā. Vēlāk septiņus gadus strādāja konsultāciju firmā un par konsultantu pētījumu firmā CES Mecon. Astoņdesmitajos gados viņš bija Pasaules Bankas konsultants vairākos projektos Pakistānā, Indijā un Turcijā.
No 1998. līdz 2001. gadam Mirko Cvetkovičs bija konsultants Kalnrūpniecības institūtā un no 2001. gada janvāra strādāja par Ekonomikas un Privatizācijas ministra vietnieku. No 2003. līdz 2004. gadam viņš bija Privatizācijas aģentūras direktors.
Cvetkovičs ir precējies, un viņam ir divi bērni. Prot angļu valodu.
PKI
PKI (Pagrīdes Karaļvalsts ieraksti) bija latviešu hiphopa apvienība, ierakstu studija un neatkarīgs pagrīdes leibls no Rīgas. PKI sastāvā bija Skutelis (īstajā vārdā Arturs Skutelis), Eliots (īstajā vārdā Juris Štrāls), Edavārdi (īstajā vārdā Eduards Gorbunovs), 181h (īstajā vārdā Kārlis Kolmanis), AKE (īstajā vārdā Aleksandrs Slišāns), KasPis (īstajā vārdā Kaspars Troksnis), Arčijs (īstajā vārdā Artūrs Jablokovs) un ansis (īstajā vārdā Ansis Kolmanis).
PKI kā kolektīvs vairs oficiāli nepastāv, jo nesaskatīja motivāciju un nepieciešamību turpmākai darbībai zem viena nosaukuma. Neskatoties uz, to PKI joprojām pastāv kā ierakstu studija.
2008. gads
2008. gads bija:
Mateuss Dāniels Pepelmanis
Mateuss Dāniels Pepelmanis (Matthäus Daniel Pöppelmann; dzimis, miris ) bija vācu rokoko un baroka arhitekts.
Pepelmaņa galvenais projektētais un celtais objekts ir Drēzdenes Cvingers (1711-1722). Tolaik Saksijas kūrfirsts Frīdrihs Augusts bija iecerējis atjaunot savu ugunsgrēkā cietušo rezidenci Drēzdenē lai tā greznībā pārspētu visu Eiropu. Šo uzdevumu viņš uzticēja savam galma arhitektam Pepelmanim, kas pirms tam ilgāku laiku bija uzturējies Romā un iepazinies ar itāliešu baroka dižmeistara Bernīni projektētajām celtnēm. Jauno pils ansambli tika nolemts celt pie Drēzdenes nocietinājuma vaļņiem — cvingera (cietokšņa vaļņu ķīļveida izvirzījums) tuvumā. Pepelmaņa celtā ansambļa centrā ir parādēm un svētku ceremonijām paredzēts pagalms, ko apņem pa pagalma garenasi un tā stūros izvietoti reprezentatīvās, greznās formās ieturēti divstāvu paviljoni, kurus savieno stiklotas vienstāva arku galerijas. Paviljonus rotā ažūri torņi, ko noslēdz sīpolveida kupoli. Paviljona ēkas savā konstruktīvajā uzbūvē ir vieglas un gaišas. Tās gan no ārpuses, gan iekšpuses klāj bagātīgs plastisks rotājums. Ārpusē no pirmā stāva pilastriem it kā izaug cilvēku torsi, tā paši pilastri pārvēršas par hermām (kolonveida balsti ar skulpturālu veidojumu virs tā) un kariatīdēm (sievietes statujas, kas veic balsta funkciju), kas balsta antablementu (klasiskā ordera augšējā, vainagojošā horizontālā daļa). Uz otrā stāva antablementa novietotas daudzas statujas.
Laplata (pilsēta)
Laplata ir pilsēta Argentīnas austrumos, Buenosairesas provincē, Atlantijas okeāna krastā. Buenosairesas provinces administratīvais centrs un lielākā pilsēta. Pēc 2001. gada datiem pilsētā dzīvoja 740 369 iedzīvotāji, bet tās aglomerācijā dzīvoja 894 253 iedzīvotāji. Laplata ir trešā lielākā pilsēta Argentīnā. Dibināta 1882. gada 19. novembrī.
Pilsēta ir mājvieta Laplatas Nacionālajai Universitātei. Tā ir viena no lielākajām un nozīmīgākajām Argentīnas universitātēm ar vairāk kā 90 000 klātienes studentiem.
Sports
Laplata ir mājvieta divām Argentīnas pirmās divīzijas futbola komandām, kā Laplatas "Estudiantes" un Laplatas "Gimnasia".
Dzjansji
Dzjansji province ir viena no Ķīnas 22 provincēm. Province atrodas valsts dienvidaustrumos. Robežojas ar Aņhui, Džedzjanas, Fudzjaņas, Guandunas, Hunaņas un Hubei provincēm. Provinces administratīvais centrs un lielākā pilsēta ir Naņčana. 2010. gadā Hunaņas provincē dzīvoja 44,6 miljoni iedzīvotāju, no kuriem 99,7% bija haņi. Šī pēc iedzīvotāju skaita ir 13. lielākā province valstī.
Latvijas PSR himna
1990. gadā LPSR Augstākā Padome pasludināja par LPSR Valsts himnu K. Baumaņa Dievs, svētī Latviju.
Atšķirības 1945. gada versijā
1. pantā: Te mirdz mūsu pilsētas, Rīga te dimd.
2. pantā: Mēs kļuvām par spēku, kas naidnieku veic.
3. pantā: Ar Staļinu sirdī mēs iesim mūždien.
1977. gada krievu tulkojumā veiktas ne tikai latviešu tekstam atbilstošas maiņas, bet arī pilnīga poētiska pārstrāde. Staļina laiku teksts pieejams.
Doplera efekts
Doplera efekts ir novērotājam pienākošo svārstību (piemēram, skaņas vai gaismas) frekvences un viļņa garuma maiņa, ko rada svārstību avota un novērotāja pārvietošanās vienam attiecībā pret otru. Doplera efekts ir nosaukts par godu austriešu fiziķim Kristiānam Dopleram, kurš aprakstīja šo parādību 1842. gadā.
Doplera efektu attiecībā uz skaņu var dzirdēt, ja virzienā uz novērotāju ātri kustas kāds skaņas avots, piemēram, automašīna vai vilciens ar ieslēgtu skaņas signālu — tad skaņas (svilpiena) tonis ir jūtami augstāks, nekā, lokomotīvei atrodoties tieši blakus novērotājam, kad tas sadzird "īsto" skaņas toni. Kad lokomotīve pabraukusi garām novērotājam un sāk attālināties no tā, skaņas tonis strauji pazeminās.
Astronomijā izšķir gaismas sarkano nobīdi un zilo (violeto) nobīdi.
Ienākuma nodoklis Latvijā
Ienākuma nodoklis ir nodoklis, ar ko apliek fizisku vai juridisku personu gūtos ienākumus. Nodokļu sistēma Latvijā balstās uz Latvijas Republikas Saeimas pieņemto likumu Par nodokļiem un nodevām, kurš tika pieņemts 1995. gada 2. februārī un stājās spēkā tā paša gada 1. aprīlī. Kopumā pēc likuma ir noteikti 15 dažāda veida nodokļi, kuri veido Latvijas nodokļu un nodevu sistēmu, tajā ieskaitot divu veidu ienākumu nodokļus — iedzīvotāju ienākuma nodokli (IIN), un uzņēmumu ienākumu nodokli (UIN). 2017. gada valsts budžeta izstrādes likumprojektā ienākuma nodoklis sastādīja 800 274 400 eiro no kopējā Latvijas 2017. gada budžeta.
Iedzīvotāju ienākuma nodoklis
No iedzīvotāja ienākumiem pēc sociālā nodokļa nomaksas (11%), neapliekamā minimuma (60 eiro, 2017. gadā) , kā arī atvieglojumu par apgādājamām personām (175 eiro par vienu personu 2017. gadā) atskaitīšanas, iedzīvotāju ienākuma nodokļa (IIN) likme sastāda 23% (01.01.2017). Latvijas Republikas likumā "Par iedzīvotāja ienākuma nodokli" tiek noteiktas sešas pozīcijas no kā IIN sastāv: 2017. gada 11 mēnešos valsts budžeta ieņēmumi no iedzīvotāju ienākuma nodokļa iemaksām bija par 11,5% jeb 157,61 milj. eiro lielāki, salīdzinot ar 2016. gadu. Katru gadu no 1.marta nodokļu maksātāji var iesniegt Valsts ieņēmumu dienestam (VID) gada ienākumu deklarāciju un atgūt pārmaksāto vai rezumējošā kārtībā samaksāto nodokļa summu. 2017. gada 11 mēnešos iedzīvotājiem jau tika atmaksāti pārmaksātie nodokļi 116,16 milj. eiro apmērā, kas ir par 30% vairāk nekā 2016. gadā.
2017. gadā tika pieņemti grozījumi likumā Par iedzīvotāju ienākuma nodokli, kas nosaka, ka no 2018.gada Latvijā tiks ieviests diferencētais iedzīvotāju nodoklis. No 2018. gada 1.janvāra IIN likme tiks aprēķināta, balstoties uz personas ienākumiem. Ienākumiem līdz 20 000 eiro IIN likme būs 20% apmērā, līdz 55 000 eiro — 23%, bet gada ienākumiem virs 55 000 eiro — 31,4%.
Izglītība
Izglītība ir zināšanu apgūšana vai šī procesa rezultāts. Mūsdienās izglītība parasti tiek asociēta ar valsts izstrādātu izglītības saturu un oficiālām, valsts akreditētām, savstarpēji hierarhiski saistītām izglītības iestādēm, kuras kopā veido izglītības sistēmu. Parasti tiek nodalīta formālā un neformālā izglītība. Latvijā izglītības likumā ir noteikts, ka formālā izglītība ir "sistēma, kas ietver pamatizglītības, vidējās izglītības un augstākās izglītības pakāpes, kuru programmu apguvi apliecina valsts atzīts izglītības vai profesionālās kvalifikācijas dokuments, kā arī izglītības un profesionālās kvalifikācijas dokuments". Neformālā izglītība savukārt ir "ārpus formālās izglītības organizēta interesēm un pieprasījumam atbilstoša izglītojoša darbība". Kad termins izglītība tiek lietots, lai apzīmētu mācīšanos, bez formālās un neformālās mācīšanās tiek izmantots arī apzīmējums "informālā jeb ikdienējā mācīšanās". Dažkārt zināšanu iegūšanu pašmācības ceļā sauc par autodidaktismu.
Dažādās izglītības sistēmās ir sastopami dažādi faktori, kas tiek izmantoti, lai raksturotu formālo izglītību. Tomēr parasti izglītība tiek raksturota pakāpēs, izglītības veidos un pēc izglītības ieguves formas. Lai salīdzinātu atšķirīgas izglītības sistēmas, tiek izmantots starptautiskais izglītības klasifikācijas standarts ISCED.
Etimoloģija
Angļu valodā vārds "izglītība" (education) ir atvasināts no latīņu vārda ēducātiō ("audzināšana") no ēducō ("izglītoju, apmācu"), kas ir saistīts ar homonīmu ēdūcō ("vedu uz priekšu, izņemu; paceļu, uzcēlu") no ē- ("no, no") un dūcō ("es vedu, es vadu")
Vēsture
Platons Atēnās nodibināja akadēmiju, pirmo augstākās izglītības iestādi Eiropā. Aleksandrijas pilsēta Ēģiptē, kas dibināta 330. gadā p.m.ē., kļuva par Atēnu pēcteci kā Senās Grieķijas intelektuālais šūpulis. Tur 3. gadsimtā pirms mūsu ēras tika uzcelta lielā Aleksandrijas bibliotēka. Eiropas civilizācijas piedzīvoja lasītprasmes un organizētības sabrukumu pēc Romas krišanas mūsu ēras 476. gadā.
Ķīnā valsts ietekmīgākais senais filozofs bija Konfūcijs (551—479 p.m.ē.) no Lu valsts, kura izglītības idejas joprojām ietekmē Ķīnas un kaimiņvalstu, piemēram, Korejas, Japānas un Vjetnamas, sabiedrību. Konfūcijs pulcēja mācekļus un veltīgi meklēja valdnieku, kurš pieņemtu viņa labas pārvaldības ideālus, taču viņa teikto pierakstīja sekotāji, kas turpināja ietekmēt izglītību Austrumāzijā līdz pat mūsdienām.
Actekiem bija skolas dižciltīgajiem jauniešiem, kur viņi ieguva stingru reliģisko un militāro apmācību. Actekiem bija arī labi izstrādāta izglītības teorija, kurai nahuatlā valodā ir apzīmējums tlacahuapahualiztli. Tas nozīmē "māksla audzināt vai izglītot cilvēku" vai "māksla stiprināt vai audzināt cilvēkus". Tā bija plaša izglītības koncepcija, kas paredzēja, ka tā sākas mājās, ko atbalsta formāla izglītība un pastiprina kopienas dzīve. Vēsturnieki norāda, ka formālā izglītība bija obligāta ikvienam neatkarīgi no sociālās šķiras un dzimuma. Bija arī vārds neixtlamachiliztli, kas tulkojumā ir "gudrības piešķiršana sejai."
Citviet viduslaikos islāma zinātne un matemātika uzplauka Islāma kalifātā, kas tika izveidots Tuvajos Austrumos, sākot no Pireneju pussalas rietumos līdz Indai austrumos un līdz Almorāvīdu valstij un Mali impērijai dienvidos. Renesanse Eiropā ievadīja jaunu laikmetu zinātniskai un intelektuālai izpētei un seno grieķu un romiešu civilizāciju uzskatu atzīšanai. Ap 1450. gadu Johans Gūtenbergs izveidoja tipogrāfiju, kas ļāva literatūras darbiem izplatīties ātrāk un plašāk. Eiropas imperiālajā laikmetā Eiropas idejas par izglītību filozofijā, reliģijā, mākslā un zinātnēs izplatījās visā pasaulē. Misionāri un zinātnieki arī atnesa jaunas idejas no citām civilizācijām, piemēram, jezuīti no misijām Ķīnā, kurām bija nozīmīga loma zināšanu, zinātnes un kultūras nodošanā starp Ķīnu un Eiropu, tulkojot tādus Eiropas darbus kā Eiklīda "Elementus" ķīniešu zinātniekiem un Konfūcija domas Eiropas auditorijai. Apgaismības laikmetā Eiropā parādījās laicīgās izglītības iespējas. Liela daļa mūsdienu tradicionālās Rietumu un Austrumu izglītības balstās uz Prūsijas izglītības sistēmu.
Formālā izglītība
Formālā izglītība notiek strukturētā vidē, kuras mērķis ir mācīt skolēnus. Parasti formālā izglītība notiek skolas vidē, kur vairāki skolēni klasē mācās kopā ar speciāli apmācītu mācību priekšmeta skolotāju. Lielākā daļa skolu sistēmu ir veidotas, pamatojoties uz vērtību vai ideālu kopumu, kas nosaka visas izglītības izvēles šajā sistēmā. Šādas izvēles ietver mācību programmu, organizatoriskos modeļus, mācību telpu (piemēram, klases), studentu un skolotāju mijiedarbību, vērtēšanas metodes, klases lielumu, izglītojošas aktivitātes un daudz ko citu.
Starptautisko standarta izglītības klasifikāciju (ISCED) izveidoja UNESCO kā statistikas bāzi izglītības sistēmu salīdzināšanai. 1997. gadā tajā tika noteikti septiņi izglītības līmeņi un 25 jomas, lai gan vēlāk jomas tika atdalītas, veidojot citu projektu. Pašreizējā ISCED 2011 versijā ir deviņi, nevis septiņi līmeņi, kas izveidoti, sadalot terciāro pirmsdoktorantūras līmeni trīs līmeņos. Tas arī paplašināja zemāko līmeni (ISCED 0), iekļaujot jaunu pirmsskolas izglītība s programmu apakškategoriju, kas paredzēta bērniem, kas jaunāki par trīs gadiem.
Izdala šādus izglītības līmeņus:
Latvijā izdala šādus izglītības veidus:
Paralēli šiem izglītības dalījumiem tiek izmantota virkne citu apzīmējumu, kas raksturo izglītības iegūšanu vai institūciju, kurā izglītība tiek iegūta. Starp šādiem apzīmējumiem ir mūžizglītība, kas paredz indivīda spēju izglītoties visa mūža garumā paaugstinot vai mainot savu kvalifikāciju, vai iegūstot savām interesēm atbilstošu izglītību; alternatīvā izglītība; interešu izglītība, kurā tiek ietverta izglītība, kas apmierina individuālās intereses un vajadzības, speciālā izglītība, tālākizglītība, publiskā izglītība, masu izglītība u.c.
Pirmsskolas izglītība
Pirmsskolas izglītība ir vispārējās izglītības pirmā pakāpe. Tās mērķis ir sekmēt bērna vispārējo attīstību un gatavību uzsākt sākumskolas posmu pamatizglītībā.
Pirmskolas izglītību Latvijā, tāpat kā obligāto pamatizglītību, piedāvā vispārējās pirmsskolas izglītības iestādes (bērnudārzi). Pirmskolas izglītības programmas apgūst bērni 5—6 gadu vecumā. Ir arī tā saucamās "pilotgrupas". Piecgadīgo un sešgadīgo bērnu sagatavošana pamatizglītības ieguves uzsākšanai ir obligāta. Pirmskolas izglītību bērniem ar speciālajām vajadzībām īsteno speciālajās pirmskolas izglītības iestādēs. Daudzās pirmsskolas izglītības iestādēs Latvijā aizvien populārāka paliek Montesori metožu izmantošana.
Izglītība agrīnajam pirmsskolas vecumam izstrādāta, lai atbalstītu agrīnu attīstību, gatavojoties dalībai skolā un sabiedrībā. Programmas ir paredzētas bērniem līdz trīs gadu vecumam. Tas ir ISCED 01 līmenis. Pirmsskolas izglītības iestādes nodrošina izglītību atkarībā no valsts aptuveni no trīs līdz septiņu gadu vecumam, kad bērni sāk apgūt pamatizglītību. Šajā posmā bērni labprāt sazinās ar vienaudžiem un audzinātāju.Tās tiek sauktas arī par bērnudārziem, izņemot ASV, kur termins bērnudārzs attiecas uz sākumskolas pirmajiem gadiem. Bērnudārzs nodrošina bērnu pirmsskolas izglītības programmu trīs līdz septiņus gadus veciem bērniem, kuras mērķis ir atklāt bērna fizisko, intelektuālo un morālo dabu, pievēršot uzmanību katram aspektam. Tas ir ISCED 02 līmenis.
Pamatizglītība
Pamatizglītība ir izglītības pakāpe (pēc pirmsskolas izglītības), kurā galvenokārt apgūst katram cilvēkam nepieciešamās vispārīgās pamatzināšanas un pamatprasmes, kas ir tālākās izglītības apguves pamats. Latvijā tiek nodrošināta iespēja papildināt pamatizglītību ar profesionālās izglītības un papildizglītības elementiem un ievirzēm. Pamatizglītības pakāpē notiek sabiedrības un cilvēka individuālajā dzīvē nepieciešamo vērtīborientāciju veidošana un gatavošanās iesaistei sabiedrības dzīvē, kā arī sagatavošanās izglītībai vidējā pakāpē vai profesionālajai darbībai. Pamatizglītība dod priekšstatu par profesijām, un ir nepieciešama jebkurā profesijā, jo tā ir pamats vispārējai kultūrai. Latvijā pamatizglītības apguvei paredzēti deviņi gadi. Pirmajos sešos gados mācības galvenokārt notiek pēc integrēto mācību un mācību ciklu principa. Nākamajā trīs gadu posmā mācības notiek pēc mācību cikla un mācību priekšmetu principa. Latvijā mūsdienās pamatizglītības ieguvi sāk tajā kalendārajā gadā, kurā bērnam aprit 7 gadi.
Pilnu pamatizglītības programmu īsteno izglītības iestāde, kuras nosaukumā ir pamatskola. Pirmo sešu (vai dažos gadījumos četru) klašu jeb pamatizglītības pirmā posma izglītības programmas var īstenot sākumskola. Arī vidusskolas var īstenot pilnu pamatizglītības programmu. Tāpat pamatizglītību var īstenot arī arodskola, speciālās izglītības iestāde, vakara (maiņu) skola, internātskola, sociālās vai pedagoģiskās korekcijas izglītības iestāde vai klasē, vai citā izglītības iestādē, piemēram, ģimnāzijas, ja tajā īsteno pilnu vai daļu pamatizglītības programmas. Latvijas Republikā pamatizglītības iegūšana vai pamatizglītības iegūšanas turpināšana līdz 18 gadu vecuma sasniegšanai ir obligāta un tā ir bezmaksas.
Augstākā izglītība
Augstākā izglītība, ko angliski sauc arī par terciāro — trešās kārtas, vai pēcvidusskolas izglītību, ir neobligāta izglītības pakāpe, kas seko pēc vidusskolas beigšanas. Terciārā izglītība parasti iekļauj bakalaura un maģistra līmeni, kā arī profesionālo izglītību. Augstāko izglītību galvenokārt nodrošina koledžas un universitātes. Personas, kas ieguvušas augstāko izglītību, parasti saņem sertifikātus, diplomus vai akadēmiskos grādus.
ISCED izšķir četrus augstākās izglītības līmeņus. ISCED 6 ir līdzvērtīgs pirmajam grādam, ISCED 7 ir līdzvērtīgs maģistra grādam, vai padziļinātai profesionālajai kvalifikācijai, un ISCED 8 ir padziļināta pētniecības kvalifikācija, kas parasti noslēdzas ar publicējamas disertācijas iesniegšanu un aizstāvēšanu, pamatojoties uz oriģināliem pētījumiem. Kategorija ISCED 5 ir rezervēta īsa cikla kursiem, kuriem nepieciešama grāda līmeņa apmācība.
Augstākā izglītība bieži tiek iegūta vai papildināta saistībā darbu, lai iegūtu grāda līmeni vai pamatgrāda kvalifikāciju. Attīstītākajās valstīs liela daļa iedzīvotāju (līdz 50%), kādā dzīves posmā iegūst augstāko izglītību. Tā ir ļoti svarīga valstu ekonomikām, gan kā nozīmīga nozare pati par sevi, gan kā apmācīta un izglītota personāla avots pārējai ekonomikai.
Universitātes izglītība ietver izglītošanas, pētniecības un sociālo pakalpojumu darbības, tā ietver gan bakalaura līmeni (dažreiz sauktu par terciāro izglītību), gan absolventu (vai pēc diploma) līmeni (dažreiz sauktu par absolventu skolu). Dažas universitātes sastāv no vairākām koledžām.
Viens no universitātes izglītības veidiem ir brīvās mākslas izglītība, ko var definēt kā "koledžas vai universitātes mācību programmu, kuras mērķis ir sniegt plašas vispārējas zināšanas un attīstīt vispārējās intelektuālās spējas, atšķirībā no profesionālās, vai tehniskās mācību programmas." Lai gan tā, ko mūsdienās dēvē par brīvās mākslas izglītību, aizsākās Eiropā, jēdziens "liberālās mākslas koledža" biežāk ASV tiek asociēts ar tādām iestādēm kā Viljamsa koledža vai Bārnarda koledža.
Profesionālā izglītība
Profesionālā izglītība ir izglītības veids, kas vērsts uz tiešu un praktisku apmācību konkrētam arodam vai amatniecībai. Profesionālā izglītība var izpausties kā mācības darba vietā vai prakses izglītība, kā arī mācību iestādēs, kas piedāvā kursus galdniecībā, lauksaimniecībā, inženierzinātnēs, medicīnā, arhitektūrā un mākslā. Pieaugušo izglītība un tālākizglītība ietver padziļinātu izglītību, bet līmenī, kas neatšķiras no vidējās izglītības līmeņa un ir sagrupēts kā ISCED 4 pēcvidusskolas izglītība.
Speciālā izglītība
Agrāk tie, kuri bija invalīdi, bieži vien nebija piemēroti vispārējai izglītībai. Ārsti un pasniedzēji atkārtoti liedza izglītību bērniem ar invalididāti. Šie agrīnie ārsti (tādi cilvēki kā Itards, Seguins, Hovs, Gallaudets) šodien izveidoja pamatu izglītībai cilvēkiem ar īpašām vajadzībām. Viņi koncentrējās uz individualizētām instrukcijām un funkcionālām prasmēm. Tās agrīnajos gados īpašā izglītība tika nodrošināta tikai cilvēkiem ar smagu invaliditāti, bet vēl nesen tā kļuva pieejama ikvienam, kam ir bijušas grūtības mācīties.
Bumbišķu ciems
Bumbišķu ciems bija Rēzeknes rajona administratīvi teritoriāla vienība tā vidienē. 1945. gada 2. novembrī Rēzeknes apriņķa Ozolaines pagastā izveidoja Bumbišķu ciema padomi. 1949. gada 31. decembrī pēc pagasta likvidēšanas ciemu iekļāva Rēzeknes rajonā.
Izglītība
Neformālā izglītība
Kopš vispārējās izglītības attīstības, formālā izglītība, parasti ir valsts nodrošināts pakalpojums ar valsts izveidotu institucionālu nodrošinājumu. Tā tiek organizēta speciāli pielāgotās telpās. Tajā skolotājiem ir noteikta akadēmiska vai profesionāla kvalifikācija, tie palīdz izglītojamajiem (kurus parasti vieno kāda sociāla līdzība, piem., piederība noteiktai vecuma grupai) apgūt kādas sociāli akceptētas zināšanas.
Bumbišķu ciems
1966. gada 27. maijā Bumbišķu ciemam pievienoja likvidēto Rečinas ciemu.
Izglītība
Neformālā izglītība
Neformālā izglītība ir viena no trijām mācīšanās formām, kuru ir definējusi OECD. Neformāla mācīšanās var notikt dažādās vietās, piemēram, mājās, darbā, kā arī ikdienas saskarsmē un attiecībās starp sabiedrības locekļiem. Daudziem izglītojamajiem tas ietver valodas apguvi, kultūras normas un manieres. Neformālajā izglītībā bieži tiek piesaistīta atsauces persona, vienaudzis vai eksperts, kas virza apmācāmo. Ja izglītojamajiem ir personīga interese par to, kas viņiem tiek mācīts neformāli, audzēkņiem ir tendence paplašināt esošās zināšanas un radīt jaunas idejas par apgūstamo tēmu. Piemēram, muzejs tradicionāli tiek uzskatīts par neformālu mācību vidi, jo tajā ir brīvas izvēles iespēja, daudzveidīgs un potenciāli nestandartizēts tēmu loks, elastīgas struktūras, un nav ārēji uzspiestu vērtējumu.
Lai gan neformālā mācīšanās bieži notiek ārpus izglītības iestādēm un neatbilst noteiktai mācību programmai, tā var notikt arī izglītības iestādēs un pat formālas mācību situācijās. Pedagogi var strukturēt savas stundas, lai tieši izmantotu skolēnu neformālās mācīšanās prasmes izglītības vidē. 19. gadsimta beigās sāka atzīt, ka izglītība caur rotaļām sniedz nozīmīgu ieguldījumu bērna attīstībā. 20. gadsimta sākumā jēdziens tika paplašināts, iekļaujot arī pieaugušos, bet uzsvars tika likts uz fiziskām aktivitātēm. L.P. Džeks, mūžizglītības atbalstītājs, aprakstīja izglītību, izmantojot atpūtu: "Dzīves mākslas meistars neizšķir starp darbu un spēli, darbu un atpūtu, prātu un ķermeni, izglītību un viņa atpūta. Viņš gandrīz nezina, kurš ir kurš. Viņš vienkārši īsteno savu izcilības vīziju neatkarīgi no tā, ko dara, un ļauj citiem noteikt, vai viņš strādā vai spēlē. Pašam šķiet, ka viņš vienmēr dara abus. Viņam pietiek, ka viņš to dara labi." Izglītība, izmantojot atpūtu, ir iespēja nevainojami mācīties, izmantojot visas dzīves aktivitātes. Rietumontārio universitāte ir atdzīvinājusi šo koncepciju, lai mācītu anatomiju medicīnas studentiem.
Alternatīvā izglītība
Lai gan mūsdienās uzskatīta par “alternatīvu”, lielākā daļa alternatīvo sistēmu ir pastāvējušas jau kopš seniem laikiem. Tad, kad valsts skolu sistēma jau bija plaši attīstīta, sākot ar 19. gadsimtu, daži vecāki atrada iemeslus neapmierinātībai ar jauno sistēmu. Alternatīvā izglītība daļēji radījās kā reakcija uz tradicionālajiem izglītības ierobežojumiem un trūkumiem. Radās plašs izglītības pieeju klāsts, tostarp alternatīvās skolas, pašmācība, mājmācība un pārizglītošanās. Alternatīvo skolu piemēri ir Montessori skolas, Draudzības skolas, Krišnamūrti skolas un atvērto klašu skolas.
Hartas skolas ir vēl viens alternatīvās izglītības piemērs, kas pēdējos gados ir pieaudzis skaitliskā izteiksmē ASV un ieguvis lielāku nozīmi valsts izglītības sistēmā.
Viens no populārākajiem alternatīvās izglītības paveidiem Latvijā ir Montesssori skolas. Latvijā atrodas 10 Montessori skolas, 32 Montessori bērnudārzi un kopā Montessori iestādēs Latvijā mācās vairāk nekā 2870 bērnu.
Laika gaitā dažas idejas no šiem eksperimentiem var tikt pieņemtas kā norma izglītībā, gluži tāpat kā Frīdriha Frēbela pieeja agrīnajai pirmsskolas izglītībai 19. gadsimtā Vācijā ir iestrādāta mūsdienu bērnudārzu klasēs. Citu ietekmīgu rakstnieku un domātāju starpā ir: Šveices humānists — Johans Heinrihs Pestaloci; amerikāņu transcendentālists — Amss Bronsons Alkots, Ralfs Voldo Emersons un Henrijs Deivids Torels; progresīvās izglītības dibinātāji Džons Djūijs un Francs Pārkers; un izglītības pionieri, piemēram, Marija Montessori un Rūdolfs Šteiners, Džons Koldvels Holts, Pols Gudmens, Frederiks Maiers, Džordžs Denisons un Ivans Illičs.
Pašmācība
Autodidakts ir cilvēks kurš mācas pašmācības ceļā, par autodidaktu var kļūt jebkurā dzīves brīdī. Slaveni autodidakti ir — Ābrams Linkolns (bijušais ASV prezidents), Šrīnivāsa Rāmānudžans (matemātiķis), Maikls Faradejs (fiziķis un ķīmiķis), Čārlzs Darvins (naturālists), Tomass Edisons (izgudrotājs) un Leonardo da Vinči (inženieris un zinātnieks).
Atvērtā mācīšanās un elektroniskās tehnoloģijas
Daudzas lielās ASV universitātes šobrīd sāk piedāvāt bezmaksas vai gandrīz bezmaksas kursus, kuri izmanto atvērto mācīšanos, to piedāvā, piemēram, Hārvarda, MIT un Bērklija, kuras veido vienotu edX programmu. Arī citas prestižas privātās universitātes piedāvā atvērto izglītību, tai skaitā Stenfordas, Prinstonas, Djūka, Džona Hopkinsa, Pensilvānijas Universitāte un Kaltech, kā arī citas ievērojamas valsts universitātes — Pekinas, Edinburgas, Mičiganas Universitāte un Virdžīnijas Universitāte.
Atvērtā izglītība tiek dēvēta par lielākajām pārmaiņām izglītībā kopš iespiedmašīnas izgudrošanas. Tomēr neskatoties uz pozitīvājiem pētījumiemu rezultātiem, daudzi cilvēki joprojām izvēlas tradicionālo universitātes izglītību, sociālu un kultūras iemeslu dēļ. Daudzas atvērtās universitātes strādā, lai piedāvātu studentiem standartizētas pārbaudes un tradicionālos grādus un akreditācijas dokumentus.